OpenLLM-France/wikimedia huggingface dataset:
# Aspredinichthys filamentosus

Aspredinichthys filamentosus és una espècie de peix de la família dels aspredínids i de l'ordre dels siluriformes.
Adult, pot atènyer fins a 21,8 cm de longitud total. La reproducció té lloc a l'abril i el juny. És un peix demersal i de clima tropical. Es troba a Sud-amèrica: rius costaners i aigües marines entre Veneçuela i el Brasil.

## Referències

* ↑ Cuvier, G. & A. Valenciennes. 1840. Histoire naturelle des poissons. Tome quinzième. Suite du livre dix-septième. Siluroïdes. Hist. Nat. Poiss. v. 15: i-xxxi + 1-540, Pls. 421-455.
* 1 2 3 FishBase (anglès)
* ↑ Friel, J.P., 2003. Aspredinidae (Banjo catfishes). p. 261-267. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre Edipucrs.
* ↑ Le Bail, P.-Y., P. Keith i P. Planquette, 2000. Atlas des poissons d'eau douce de Guyane (tom 2, fascicle II). Publications scientifiques du Muséum national d'Histoire naturelle, París: 307 p.
# Fugu orbimaculatus

Fugu orbimaculatus és una espècie de peix de la família dels tetraodòntids i de l'ordre dels tetraodontiformes.
És un peix d'aigua dolça, de clima tropical i demersal que es troba a Àsia: la Xina. És inofensiu per als humans.

## Referències

* ↑ BioLib (anglès)
* 1 2 3 FishBase (anglès)
* ↑ Kuang, Y., 1991. Tetraodontiformes. p. 536-540. A: J.-H. Pan, L. Zhong, C.-Y. Zheng, H.-L. Wu i J.-H. Liu (eds). 1991. The freshwater fishes of Guangdong Province. Guangdong Science and Technology Press, Guangzhou. 589 p.
* ↑ Zhu, S.-Q., 1995. Synopsis of freshwater fishes of China. Jiangsu Science and Technology Publishing House i-v + 1-549.
# Girardinichthys ireneae

Girardinichthys ireneae és una espècie de peix de la família dels goodèids i de l'ordre dels ciprinodontiformes.
És un peix d'aigua dolça, de clima tropical i bentopelàgic. Es troba a Mèxic. És inofensiu per als humans.

## Referències

* ↑ Radda, A. C. & M. K. Meyer. 2003. Description of Girardinichthys ireneae sp. n. from Zacapu, Michoacán, Mexico, with remarks on the genera Girardinichthys Bleeker, 1860 and Hubbsina de Buen, 1941 (Goodeidae, Pisces). Ann. Naturhist. Mus. Wien Núm. 104 B: 5-9.
* 1 2 3 Torres, Armi G. «Girardinichthys ireneae Radda & Meyer, 2003» (en anglès). FishBase.
* ↑ Jelks, H.L., S.J. Walsh, N.M. Burkhead, S. Contreras-Balderas, E. Díaz-Pardo, D.A. Hendrickson, J. Lyons, N.E. Mandrak, F. McCormick, J.S. Nelson, S.P. Platania, B.A. Porter, C.B. Renaud, J.J. Schmitter-Soto, E.B. Taylor i M.L. Warren, Jr., 2008. Conservation status of imperiled North American freshwater and diadromous fishes. Fisheries 33(8): 372-407.
# Brochiraja aenigma

Brochiraja aenigma és una espècie de peix de la família dels raids i de l'ordre dels raïformes.
Els mascles poden assolir 43,6 cm de longitud total. És un peix marí i d'aigües profundes que viu entre 422-437 m de fondària. Es troba a l'oceà Pacífic occidental: Nova Zelanda.
És inofensiu per als humans.

## Referències

* ↑ Last, Peter R.; McEachran, John D. «New softnose skate genus Brochiraja from New Zealand (Rajidae: Arhynchobatinae) with description of four new species» (en anglès). New Zealand Journal of Marine and Freshwater Research, 40, 1, 3-2006, pàg. 65–90. DOI: 10.1080/00288330.2006.9517404. ISSN: 0028-8330.
* 1 2 3 4 Capuli, Estelita Emily; Bailly, Nicolas. «Brochiraja aenigma Last & McEachran, 2006» (en anglès). Fishbase.
# Premis Literaris Ciutat d'Alzira

Els Premis Literaris Ciutat d'Alzira són uns premis en llengua catalana convocats per l'Ajuntament d'Alzira (Ribera Alta), la Universitat de València, la Mancomunitat de la Ribera Alta, Bancaixa, el Centre Alzira-València de la UNED i l'editorial Bromera. Cada organitzador dota una de les categories. S'organitzaren per primera vegada l'any 1989 amb una sola categoria, la de novel·la, afegint-ne la de divulgació científica el 1995, narrativa juvenil i infantil el 1996, assaig el 1999, poesia i teatre el 2006.
Els Premis Ciutat d'Alzira són considerats un dels més complets i importants del panorama literari valencià, amb una dotació econòmica important però variable segons l'edició i categoria. Per exemple, l'edició de 2016 la dotació econòmica dels premis anava dels 16.000 € del premi de novel·la als 2.500 € del premi de narrativa infantil. A l'edició 2016 van presentar-se 209 obres.
A més del premi en metàl·lic, els guardonats reben una escultura al·lusiva a la lectura, obra de l'escultor valencià Manolo Boix.

## Categories

* Premi de novel·la Ciutat d'Alzira
* Premi Europeu de Divulgació Científica Estudi General
* Premi d'Assaig Mancomunitat de la Ribera Alta
* Premi Bancaixa de narrativa juvenil
* Premi de narrativa infantil Vicent Silvestre
* Premi de poesia Ibn Jafadja
* Premi de teatre Ciutat d'Alzira Palanca i Roca
* Premi Enric Solbes d'Àlbum Il·lustrat Consorci Ribera i Valldigna

## Referències

* 1 2 3 4 «Els premis Ciutat d'Alzira recauen en Urbà Lozano i Josep Piera». El Punt Avui, 11-11-2012. [Consulta: 29 desembre 2011].
* 1 2 3 «Convocats els Premis Literaris Ciutat d'Alzira 2003». Vilaweb, 02-06-2003 [Consulta: 29 desembre 2011].
* ↑ Premis Literaris Ciutat d'Alzira Arxivat 2012-01-15 a Wayback Machine. Ajuntament d'Alzira. [Consulta: 29 de desembre de 2011]
* 1 2 «Lluís-Anton Baulenas, Premi Ciutat d'Alzira de Novel·la amb ‘Amics per sempre’». VilaWeb.cat. Arxivat de l'original el 2018-11-19. [Consulta: 13 novembre 2016].
* ↑ actualitatdiaria. «L'escriptor Lluís-Anton Baulenas guanya el ‘Ciutat d'Alzira’ | ActualitatDiaria.com». www.actualitatdiaria.com. Arxivat de l'original el 2016-11-13. [Consulta: 13 novembre 2016].

## Enllaços externs

* Guanyadors: Premis Literaris Ciutat d'Alzira Arxivat 2016-01-06 a Wayback Machine.. Bromera.com
# Zoleka Mandela

Zoleka Mandela (Johannesburg, 9 d'abril de 1980 - Johannesburg, 25 de setembre de 2023) fou una escriptora, activista sud-africana i neta de Nelson Mandela. Ha escrit sobre les seves addiccions, la mort de la seva filla i les seves pròpies batalles contra el càncer de mama.

## Biografia

Zoleka Mandela va néixer l'any 1980 i és filla de Zindzi Mandela i el seu primer marit Zwelibanzi Hlongwane. La família de la seva mare, els Mandela, són descendents directes del rei Madiba del poble Thembu i han de ser caps de Mvezo, el seu cacicat ancestral.
Zoleka va escriure sobre l'abús sexual durant la seva infància, i també sobre seva addicció a les drogues i l'alcohol durant un temps. L'any 2010, la filla de tretze anys de Zoleka Mandela, Zenani, va morir en un accident de cotxe quan tornava a casa després d'un concert. Es deia que la causa de l'accident havien estat les drogues i, en aquell moment, Zoleka Mandela es recuperava d'un intent de suïcidi.
Zoleka Mandela va ser tractada per un càncer de mama el 2011, que va tornar a tenir el 2016. Ha utilitzat les xarxes socials per descriure el tumor eliminat i els efectes secundaris del seu tractament de quimioteràpia.
Mandela va publicar la seva autobiografia el 2013.
Va fer una campanya contra les morts causades per accidents de trànsit i va assenyalar els perills particulars que afecten els nens d'Àfrica subsahariana que tenen el doble de probabilitats de morir en accidents de trànsit que els nens a qualsevol altre lloc del món.

## Reconeixements

El 2016, va ser escollida com una de les "100 dones" de la BBC. Va assenyalar que li sabia greu només haver fet coses valuoses des de la mort del seu avi, no mentre ell vivia.

## Referències

* ↑ Llewellyn Smith, Julia. «Zinzi Mandela - The Father I Knew». Telegraph, 15-12-2013. [Consulta: 24 novembre 2016].
* 1 2 3 «Zoleka Mandela Remembers her Daughter in Touching Tribute». TimesLive, 13-06-2016. [Consulta: 24 novembre 2016].
* 1 2 «100 Women 2016: Zoleka Mandela, survivor and granddaughter». BBC News, 02-12-2016 [Consulta: 3 desembre 2016].
* ↑ «Mandela's granddaughter Instagrams fight against breast cancer». Metro, 19-08-2016. [Consulta: 24 novembre 2016].
* ↑ Mohn, Tanya. «Zoleka Mandela Speaks Out: Africa's "Hidden Epidemic" Of Road Crashes Kills & Injures Schoolchildren». Forbes, 30-09-2016. [Consulta: 24 novembre 2016].
* ↑ «BBC 100 Women 2016: Who is on the list?». BBC, 21-11-2016. [Consulta: 24 novembre 2016].
# Salvador Gumà i Clavell

Salvador Gumà i Clavell (Alcover, 3 de setembre de 1901 – Reus, 22 de maig de 2003) va ser un escriptor esperantista i anarcosindicalista català. Es va iniciar en l'esperanto el 1917 a Barcelona, ciutat a la qual es va traslladar amb la seva família quan encara era adolescent, i on va treballar com a repujador d'argenteria. Va ser professor de català i d'esperanto i va col·laborar activament amb la Sennacieca Asocio Tutmonda (SAT), així com amb diverses iniciatives de difusió de l'esperanto a Catalunya, França i altres localitats. A més, va traduir obres i va escriure articles i poemes, guanyant premis internacionals com els Belartaj Konkursoj 1960 de la UEA.
El 1923, durant el seu servei militar a Barcelona, va rebre l'ordre d'incorporar-se a les tropes del Marroc, per la qual cosa va desertar i fugir a França. A París, va trobar refugi i treball entre la comunitat esperantista. Durant el cinquè congrés de SAT a Viena, el 1925, va denunciar la deriva de l'organització cap al comunisme i la no publicació d'articles de tendència anarquista.
Després de la proclamació de la república, va poder tornar al país. A Alcover, va treballar de pagès i va esdevenir el secretari del sindicat agrari. A més, donava classes de gramàtica i aritmètica i arrodonia els seus ingressos tocant el piano. Durant la Guerra Civil Espanyola, va ser formar part de l'ajuntament com a representant de la CNT. La seva oposició a la violència el va portar a limitar excessos del comitè revolucionari local, va protegir persones i va protegir part del patrimoni de l'església. Malgrat això, després de la guerra, va ser detingut pel règim franquista. Un primer judici militar per «rebel·lió», el juny de 1939, el va declarar innocent, mentre que un segon judici, l'any següent, davant del Tribunal de Responsabilitats Polítiques, el va condemnar a una multa i inhabilitar com a professor. Diferents testimonis del seu poble, incloent-hi el nou alcalde franquista, van testificar en favor seu.
Amb la represa sota estricta vigilància de l'activitat esperantista a partir de 1947, va reprendre l'activitat com a professor d'esperanto que havia tingut abans del seu exili, a França i durant la república. Va ser reconegut com a delegat de la UEA a Reus i va organitzar el Congrés Espanyol d'Esperanto de 1951. Va continuar la seva tasca de difusió de l'esperanto i de la cultura catalana fins a la seva mort als 101 anys.

## Referències

* ↑ Marimon i Bosch, Joan. «La majstro mortis» (en esperanto). Kataluna Esperantisto, 2003. [Consulta: 16 novembre 2024].
* ↑ «Antonio Marco Botella - 2003 - Salvador Gumà». [Consulta: 16 novembre 2024].
* 1 2 Espinosa, Toni. «Notoj pri la vivo de Salvador Gumà». A: La ruĝa krajono (en esperanto). Reus: Associació Cultural Ĝuo, 2024, p. 9-30 (Kratero).
* ↑ Mora i Arana, Gabriel «Omaĝe al Salvador Gumà». Kataluna esperantisto, 5-1996, pàg. 17, 18.
* ↑ Marco Botella, Antonio. Esperanto en Katalunio. Barcelona: Barcelona Esperanto-Centro, 2005, p. 345-346

## Enllaços externs

* «Salvador Gumà Clavell (1901-2003)». Estel negre. [Consulta: 16 novembre 2024].
# Ortodòncia

Ortodòncia és la branca de l'odontologia que tracta de la prevenció i del tractament de les irregularitats en la posició de les dents i dels maxil·lars. És una especialitat amb entitat pròpia dins de l'odontologia i requereix una formació de postgrau.

## Referències

* ↑ «Ortodòncia». Optimot. [Consulta: 26 abril 2014].

## Vegeu també

* Ortodòncia invisible
* Maloclusió
* Odontologia
* Ortodòncia invisible
* Aparell amovible (ortodòncia)
# Bannu

Bannu (urdú بنوں; persa بنو o Bana o (localment) Bani Gul és la capital del districte de Bannu al Pakistan, Província de la Frontera del Nord-oest. Els habitants són especialment la tribu dels banizees (Banisee, Bani Zee, Bani Zai) i parlen paixtu, ja que el 99% són ètnics paixtus. Està dividida en àrees entre les quals: Suraani, Mamashh Khel, Amandi, Mandan, Kaki, Bharat, Haved, Hinjal, Sokari, Meera Khel, Gheriwol, Nor, Naurang, Jhandi Khel, Dabak, Domel, Beezan Khel, Bannu Bazar, Bannu Canttonment, Bannu Town i altres.

## Història

La vella ciutat és de fundació antiga (al mateix temps que Dera Ismail Khan i Dera Ghazi Khan) però fou refundada en un nou emplaçament per Sir Herbert B. Edawards el 1848 i fou anomenada Edwardesabad i Dhulipnagar (Dhulipgarh o Dalipnagar) del nom del fort construït a la proximitat que al seu torn el va agafar del maharaja sikh de Lahore Dhulip Singh, però va acabar predominant el de Bannu. Està situada a 33° 0′ N, 70° 36′ E﻿ / ﻿33.000°N,70.600°E﻿ / 33.000; 70.600, a un km al sud del riu Khurram o Kurram.
Bannu fou capital de districte el 1861 dins a la divisió de Dejarat del Panjab. El 1901 quan es va crear la província de la Frontera del Nord-oest va fer part d'aquesta. El 1901 tenia 14.921 habitants i fou la base militar per expedicions militars contra les tribus de la frontera.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Bannu.com - Història i Cultura Arxivat 2008-11-19 a Wayback Machine.
* Bannu Medical College (BMC)
* University of Science and Technology de Bannu
* Engineering University de Banuu Arxivat 2007-07-15 a Wayback Machine.
* SURANI - Area de Bannu Arxivat 2021-12-26 a Wayback Machine.
# Hsu Li Yang

Hsu Li Yang (26 de setembre de 1976) és un jugador d'escacs de Singapur que té el títol de Mestre Internacional d'escacs.
Tot i que ja no està en actiu, a la llista d'Elo de la FIDE d'agost de 2015, hi tenia un Elo de 2427 punts, cosa que en feia el jugador número 7 de Singapur. El seu màxim Elo va ser de 2460 punts, a la llista del juliol de 1994.

## Resultats destacats en competició

Fou campió de Singapur en dues ocasions en els anys 1992 i 1993.

### Participació en olimpíades d'escacs

Li Yang ha participat, representant Singapur, en tres Olimpíades d'escacs en els anys 1992, 1994 i 2000, amb el resultat de (+11=8−12), per un 48,4% de la puntuació. El seu millor resultat el va fer a les Olimpíada del 1994 en puntuar 5½ de 11 (+4 =3 -4), amb el 50,0% de la puntuació, amb una performance de 2335.

## Notes i referències

* ↑ «Nota biogràfica de Hsu Li Yang» (en anglès). Chessgames.com. [Consulta: 26 agost 2015].
* ↑ «Fitxa FIDE de Hsu Li Yang» (en anglès). lloc web de la FIDE. [Consulta: 26 agost 2015].
* ↑ Posició al rànquing mundial i evolució Elo de Hsu Li Yang «benoni.de». Arxivat de l'original el 2015-09-24. [Consulta: 26 agost 2015]. (alemany)
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# Edie Falco

Edith Falco (nascuda el 5 de juliol de 1963) és una actriu estatunidenca. És més coneguda per interpretar a Carmela Soprano a la sèrie de HBO The Sopranos (1999–2007) i a la infermera Jackie Peyton a la sèrie Showtime Nurse Jackie (2009–2015). També va interpretar Diane Whittlesey al drama de la presó d'HBO Oz (1997–2000).
El 2016, va interpretar a Sylvia Wittel a la sèrie web Horace and Pete. El 2017, va interpretar l'advocada defensora Leslie Abramson a la primera temporada de la sèrie Law & Order True Crime. El treball cinematogràfic de Falco inclou papers principals a Laws of Gravity (1992), pel qual va ser nominada al Premi Independent Spirit a la millor protagonista femenina i Judy Berlin (1999), i papers secundaris en pel·lícules com Sunshine State (2002), Freedomland (2006). ), Còmic (2016) i Avatar: El camí de l'aigua (2022). Pel seu paper a l'espectacle de Broadway de The House of Blue Leaves el 2011, va obtenir una nominació al premi Tony a la millor actriu destacada en una obra de teatre.
Falco ha guanyat dos premis Globus d'Or (d'onze nominacions) i quatre premis Emmy (de catorze nominacions), tots per actuacions individuals.

## Referències

* ↑ Jacobson, Aileen «Edie Falco: Climbing Trees and Following Leads». Long Island Pulse, 26-04-2011. Arxivat April 17, 2015$^{[Datemismatch]}$, a Wayback Machine.
* ↑ Raymond, Chris «Edie Falco's Life Lessons». Success.com, 16-07-2012.
* ↑ Goldberg, Lesley «Martin Sheen, Reba McEntire, Rob Lowe Among 'Who Do You Think You Are?' Season 3 Cast». , 06-01-2012.
* ↑ Eastman, Dick «Last Friday's Who Do You Think You Are? with Edie Falco». , 08-04-2012. Arxivat October 14, 2013$^{[Datemismatch]}$, a Wayback Machine.
* ↑ «tracingthetree». Edie Falco, Who Do You Think You Are?, 08-04-2012. Arxivat de l'original el December 13, 2022. [Consulta: 26 juliol 2013].
* ↑ Lusher, Tim «The Guardian's top 50 television dramas of all time». The Guardian, 12-01-2010.
* ↑ Mann, Bill «Bill Mann: TV Critic's Call: Here Are The Decade's 10 Best Series». The Huffington Post, 14-12-2009.
* ↑ «David vs. David vs. David; or Which Is the Greatest TV Drama Ever, Simon's The Wire, Milch's Deadwood, or Chase's The Sopranos?». Slant Magazine, 05-03-2008. [Consulta: 31 març 2014].
* ↑ Sheffield, Rob (September 21, 2016). «100 Greatest TV Shows of All Time». Rolling Stone. Arxivat de l'original el September 23, 2016.
# La guineu. El rastre del carbó

La guineu. El rastre del carbó (títol original en alemany, Die Füchsin: Spur auf der Halde) és un telefilm alemany de 2017 dirigit per Samira Radsi. És la segona entrega de la sèrie de pel·lícules de ficció criminal d'ARD La guineu amb Lina Wendel i Karim Chérif en els papers principals. Les principals estrelles convidades d'aquest episodi són Tanja Schleiff, Torsten Michaelis i Dirk Borchardt. S'ha doblat i subtitulat al català per a TV3, que va estrenar-la el 10 de novembre de 2024.

## Sinopsi

Els detectius Anne Fuchs i Youssef El-Kilali investiguen l'assassinat d'Astrid Altmann, activista contra l'especulació urbanística a la vila carbonera d'Ekenbach, prop de la frontera amb Bèlgica, Luxemburg i els Països Baixos, i del seu gendre Carsten Mehring, propietari d'un abocador de residus. Bettina Mischinger, gran inversora immobiliària, compra el silenci de l'alcalde René Röpers per poder acaparar terrenys dels veïns d'Ekenbach, on vol construir un immens outlet-center. L'aclariment dels fets gairebé costarà la vida dels dos detectius privats.

## Repartiment

* Lina Wendel com a Anne Marie Fuchs
* Karim Chérif com a Youssef El Kilali, marit de la Simone.
* Tanja Schleiff com a Katja Mehring
* Jasmin Schwiers com a Simone Papst, muller del Youssef.
* Torsten Michaelis com a Olaf Ruhleben
* Robert Dölle com el comissari Ralf Eisner
* Dirk Borchardt com a René Röpers
* Sara Fazilat com a Saida, neboda del Youssef i experta en informàtica.
* Bolor Gansuh com a Xuan Lan
* Sybille J. Schedwill com a Bettina Mischinger
* Isaak Dentler com a Carsten Mehring
* Klaus Zmorek com a Werner Segecke
* Doris Plenert com a Astrid Altmann
* Klaus Zmorek com a Werner Segecke

## Producció

El rodatge va tenir lloc entre el 25 d'abril i el 25 de maig a Colònia i a Düsseldorf i els seus voltants. És una producció d'Odeon TV en nom d'ARD Degeto i WDR per al canal Das Erste. El muntatge per al WDR va ser de Götz Schmedes i per a l'ARD Degeto, de Katja Kirchen.
La primera emissió el 23 de febrer de 2017 a Erste va assolir els 4,29 milions d'espectadors i una quota d'audiència del 13,2 %.

## Referències

* ↑ «Die Füchsin: Spur auf der Halde - Filmkritik» (en alemany). TV Spielfilm. [Consulta: 9 novembre 2024].
* ↑ «Abgedreht: „Die Füchsin – Spur auf der Halde“ – WDR | ARD Degeto» (en alemany). [Consulta: 9 novembre 2024].
* ↑ «Die Füchsin – Spur auf der Halde – Kritik zum Film bei Tittelbach.tv». [Consulta: 9 novembre 2024].
# La guineu. Camins foscos

La guineu. Camins foscos (títol original en alemany, Die Füchsin: Dunkle Fährte) és un telefilm alemany de 2015 dirigit per Samira Radsi. És la primera entrega de la sèrie de pel·lícules de ficció criminal d'ARD La guineu amb Lina Wendel i Karim Chérif en els papers principals. Les principals estrelles convidades d'aquest episodi són Torsten Michaelis, Sara Fazilat, Luc Feit, Rolf Berg, René Schoenenberger, Christiane Lemm i Ben Artmann. Es va emetre per primer cop el 17 de desembre de 2015 en horari de màxima audiència a Erste i va assolir els 4,3 milions d'espectadors i una quota d'audiència del 13,8 %. S'ha doblat i subtitulat al català per a TV3, que va estrenar-la el 3 de novembre de 2024.

## Sinopsi

Anne Marie Fuchs és una dona d'uns cinquanta anys que porta una vida modesta i solitària a Düsseldorf. El seu únic contacte habitual és la mestressa de la cafeteria Mittsommer, Simone Papst. Quan desapareix el germà de la Simone, el Sebastian, i la policia troba el seu millor amic assassinat, l'Anne li ofereix ajuda. Ben aviat queda clar que la discreta clienta del Mittsommer és una professional de la investigació amb una ment molt aguda i un passat tèrbol com a espia de l'RDA. Amb el suport del Youssef, el marit de la Simone, l'Anne emprèn la recerca del Sebastian traspassant els límits de la legalitat amb els seus mètodes, a vegades radicals.

## Repartiment

* Lina Wendel com a Anne Marie Fuchs
* Karim Chérif com a Youssef El Kilali, marit de la Simone.
* Jasmin Schwiers com a Simone Papst, germana del Sebastian i muller del Youssef.
* René Schoenenberger com a Reinhard Papst, pare del Sebastian i la Simone.
* Christiane Lemm com a Beate Papst, mare del Sebastian i la Simone.
* Torsten Michaelis com a Olaf Ruhleben
* Robert Dölle com el comissari Ralf Eisner
* Sara Fazilat com a Saida, neboda del Youssef i experta en informàtica.
* Kat Sellner com a l'Anne Marie Fuchs (de jove)
* Luc Feit com a Ingo Bethke
* Franziska Benz com a Carlotta Weisz
* Elisabeth Müller com a Justina Iwanczyk
* Oleg Zhukov com a Alexander Groß
* Stefan Preiss com a Josef Leinhos

## Referències

* 1 2 3 Thomas Gehringer: Reihe „Die Füchsin – Dunkle Fährte“. Lina Wendel, Karim Cherif, Samira Radsi. Ein Mal Agentin, immer Agentin?! Filmkritik bei tittelbach.tv, 16. November 2015. Abgerufen am 2. März 2017.
* ↑ «"Die Füchsin": Schwacher Auftakt» (en alemany), 18-12-2018. [Consulta: 9 novembre 2024].
* ↑ «La guineu - T1xC1 - Camins foscos». 3Cat. [Consulta: 9 novembre 2024].
# Maria Buhigas i San José

Maria Buhigas i San José (Barcelona, 1971) és una arquitecta i urbanista catalana amb una destacada trajectòria en el camp de planificació urbana estratègica.
Buhigas fou membre de Consell Científic Assessor de l’agència europea de la Xarxa Europea d'Observatoris del Desenvolupament Territorial, més coneguda per les seves sigles en anglès EPSON, (2017-19) i va ser regidora de l'Ajuntament de Barcelona com a independent en les llistes d'Esquerra Republicana (2019-2020).

## Referències

* ↑ «Barcelona REACT 2023». Ajuntament de Barcelona. [Consulta: 12 abril 2024].
* ↑ «Maria Buhigas: “No acabamos de acertar con las plazas, Glòries me genera dudas”» (en castellà), 22-11-2023. [Consulta: 12 abril 2024].
* ↑ «L'exregidora d'ERC Maria Buhigas, nova arquitecta en cap», 22-06-2023. [Consulta: 12 abril 2024].
* ↑ «Llista Esquerra Republicana Barcelona | Eleccions Municipals 2019 | betevé», 13-05-2019. [Consulta: 12 abril 2024].